L-Unjin tal-Għalliema, l-MUT wissiet li tista' tordna strajk ta' sagħtejn tal-għalliema t-Tnejn 24 ta' Jannar u t-Tlieta 25 ta' Jannar jekk ma tiġiex solvuta tilwima fil-Junior College. Fi stqarrija l-Ħamis, l-MUT qalet li t-tilwima tirrigwarda negozjati dwar il-ftehim kollettiv il-ġdid. In-negozjati, qalet il-unjin, waqfu u l-laqgħat ta' konċiljazzjoni li saru ma wasslux għal riżultat pożittiv. Minħabba f'hekk, il-unjin ordnat numru ta' direttivi li se jidħlu fis-seħħ il-Ġimgħa 14 ta' Jannar. Dawn jirrikjedu li l-għalliema ma jwieġbux emails u telefonati, ma jtellgħux u m jgħaddux marki, ma jattendux laqgħat tad-dipartimenti, tal-kumitati u laqgħat oħra, ma jagħtux sigħat ta' kuntatt barra minn dawk skedati, ma jipparteċipawx f'avvenimenti uffiċjali u ma jirritornawx l-attendenza. .td_uid_3_61e118ab2e4b4_rand.td-a-rec-img{text-align:left}.td_uid_3_61e118ab2e4b4_rand.td-a-rec-img img{margin:0 auto 0 0}